CELEX: 62013TN0080
Language: da
Date: 2013-02-13 00:00:00
Title: Sag T-80/13: Sag anlagt den 13. februar 2013 — Syrian Lebanese Commercial Bank mod Rådet

23.3.2013   
            
            
               DA
            
            
               Den Europæiske Unions Tidende
            
            
               C 86/28
            
         Sag anlagt den 13. februar 2013 — Syrian Lebanese Commercial Bank mod Rådet
   (Sag T-80/13)
   2013/C 86/48
   Processprog: fransk
   
      Parter
   
   
      Sagsøger: Syrian Lebanese Commercial Bank S.A.L. (Beirut, Libanon) (ved advokaterne P. Vanderveeren, L. Defalque og T. Bontinck)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Artikel 25 i Rådets afgørelse 2012/739/FUSP af 29. november 2012 og dens bilag I.b annulleres, for så vidt som sagsøgerens navn er optaget under nr. 34 i dette bilag.
            
         
               —
            
            
               Artikel 1 i Rådets gennemførelsesforordning (EU) nr. 1117/2012 af 29. november 2012 annulleres, for så vidt som denne har den virkning at opretholde optagelsen af sagsøgerens navn i bilag II til Rådets forordning (EU) nr. 36/2012 i medfør af artikel 1 i Rådets gennemførelsesforordning nr. 55/2012 af 23. januar 2012 og punkt 27 i bilaget til denne forordning.
            
         
               —
            
            
               Rådets afgørelse indeholdt i skrivelse af 30. november 2012 annulleres, for så vidt som det er fornødent.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1)
            
            
               Det første anbringende vedrører en manglende tilstrækkelig og præcis begrundelse, idet Rådet har nøjedes med at anføre vage og generelle betragtninger uden at angive de specifikke og konkrete grunde til, at det finder, at sagsøgeren skal pålægges restriktive foranstaltninger.
            
         
               2)
            
            
               Det andet anbringende vedrører en tilsidesættelse af retten til forsvar, retten til en retfærdig rettergang og til en effektiv domstolsbeskyttelse ved den manglende kontradiktion under proceduren for vedtagelse af de anfægtede retsakter og ved Rådets stiltiende afslag på at fremlægge beviser, der begrunder sanktionens karakter og omfang.
            
         
               3)
            
            
               Det tredje anbringende vedrører et åbenbart fejlagtigt skøn vedrørende sagsøgerens medvirken til finansieringen af det syriske styre, idet Rådet hverken før eller efter vedtagelsen af de anfægtede retsakter har fremlagt bevis for sagsøgerens deltagelse i finansieringen af nævnte styre.
            
         
               4)
            
            
               Det fjerde anbringende vedrører de mangler, som den af Rådet foretagne undersøgelse er behæftet med, og som gør de af Rådet vedtagne restriktive foranstaltninger ulovlige, for så vidt som Rådet ikke har undersøgt relevansen og velbegrundetheden af de oplysninger og beviser, som kunne begrunde en restriktiv foranstaltning, inden Rådet vedtog denne.